Ο χαρακτηρισμός **CC-150 Polaris** χρησιμοποιείται για τα επιβατικά Airbus A310 που χρησιμοποιούνται από τις Καναδικές Ένοπλες Δυνάμεις.

Προέλευση
---------

Το CC-150 αντικατέστησε το **CC-137 Husky** (τροποποιημένο Boeing 707) το 1997. Τα πέντε αυτά αεροσκάφη αγοράστηκαν αρχικά από την Καναδική αεροπορική εταιρεία Wardair. Το 1989 η Wardair συγχωνεύτηκε με την Canadian Airlines, οπότε και τα αεροσκάφη μεταφέρθηκαν στην δεύτερη. Στη συνέχεια τα αεροσκάφη αγοράστηκαν από τις Καναδικές Ένοπλες Δυνάμεις από την Canadian Airlines. Η αγορά περιλάμβανε και συμβόλαιο για την συντήρηση των αεροσκαφών για συγκεκριμένο αριθμό 
ωρών πτήσεως

Ρόλος στον Καναδικό Στρατό
--------------------------

Τέσσερα από τα πέντε αεροσκάφη μετατράπησαν στην Combi έκδοση, δηλαδή την βασική εμπορευματική έκδοση με ενισχυμένο πάτωμα και πλευρική εμπορευματική θύρα. Το πέμπτο μετατράπηκε σε μεταφορικό αεροσκάφος υψηλών προσώπων της Καναδικής Κυβέρνησης.

Το Polaris χαρακτηρίστηκε έτσι από την Μονάδα Αερομεταφοράς των Καναδικών Δυνάμεων. Το CC-150 μπορεί να μεταφέρει εξοπλισμό και εμπορεύματα σε μεγάλες αποστάσεις αλλά αδυνατεί στην μεταφορά υπερμεγέθων εμπορευμάτων και την αδυναμία χρήσης μη έτοιμων τροχοδιαδρόμων, κοινό χαρακτηριστικό στρατιωτικών αεροσκαφών.

Οι Καναδικές Δυνάμεις βασιζόντουσαν κυρίως σε μισθωμένα αεροσκάφη για την μεταφορά μεγάλων εμπορευμάτων, στρατιωτικού εξοπλισμού και στρατιωτικών οχημάτων. Αυτό γινόταν κυρίως με μισθωμένα αεροσκάφη τύπου Ilyushin Il-76 και περιστασιακά με το Antonov An-124 το οποίο και χρησιμοποιήθηκε για την μεταφορά της ομάδας Disaster Assistance Response Team - DART στη Σρι Λάνκα το 2005. Το Boeing C-17 Globemaster III, ένα πραγματικό στρατηγικό αεροσκάφος παραγγέλθηκε από τις Καναδικές Δυνάμεις για να καλύψει τις αδυναμίες του CC-150 Polaris. Με τα δύο αυτά αεροσκάφη καλύπτονται οι ανάγκες του Προγράματος Μελλοντικού Αερομεταφορικού.

Τα πέντε CC-150 χρησιμοποιούνται από την 437η μοίρα της Βασιλικής Καναδικής Πολεμικής Αεροποριας, RCAF στην Βάση του Τρέντον, Οντάριο.

Μετατροπή σε τάνκερ
-------------------

Δϋο από τα πέντε CC-150 μετατρέπονται σε αεροσκαφη τάνκερ εναέριου ανεφοδιασμού για τον στόλο των CF-18 "Hornet". Η συμβατότητα του CC-137 έληξε όταν αποσύρθηκε ο τύπος. Η μετατροπή είναι μέρος του προγράμματος Airbus A310 MRTT. Το πρόγραμμα MRTT ξεκίνησε παράλληλα με την προκήρυξη της Γερμανικής Luftwaffe και αξιολογήθηκε ως συμφέρουσα οικονομική λύση για την Καναδική Πολεμική Αεροπορία (RCAF).

Η RCAF χρησιμοποίησε τροποποιημένα C-130 με τον χαρακτηρισμό "CC-130H(T)", για την εκπαίδευση των πληρωμάτων του CF-18 "Hornet". Η εκπαίδευση μέχρι τότε βασιζόταν σε συμμαχικά αεροσκάφη, μέχρι την απόκτηση των A310.

Το πρώτο τροποποιημένο CC-150 MRTT παραδόθηκε στην Καναδική Πολεμική Αεροπορία τον Οκτώβριο του 2004.

Τεχνικά Χαρακτηριστικά
----------------------

* **Μήκος:** 46.66 m
* **Άνοιγμα φτερών:** 43.9 m
* **Ύψος:** 15.8 m
* **Μέγιστο Βάρος Απογείωσης:** 157,000 kg
* **Κινητήρες:** Δύο τζετ τύπου GE
* **Ταχύτητα:** .84 (Μαχ, Μέγιστη)
* **Υψόμετρο:**12,500 m
* **Ακτίνα:** 11,500 km
* **Ωφέλιμο Φορτίο:** Μέχρι 32,000 kg
* **Χρονιά Εισαγωγής:** 1992 – 1993
* **Αριθμός στις Καναδικές Δυνάμεις:** 5
* **Τοποθεσία:** Βάση Trenton, Τρέντον, Οντάριο

Συγκρίσιμα Αεροσκάφη
--------------------

### Προέλευση

* Airbus A310
* Multi Role Tanker Transport

### Συγκρίσιμο Αεροσκάφος

* KC-767

Αναφορές
--------

* Canadian American Strategic Review
* GlobalSecurity.org

1. ↑  «Testimony of Lieutenant General J.S. Lucas in front of the Standing Committee on National Defence». Αρχειοθετήθηκε από το πρωτότυπο στις 13 Οκτωβρίου 2007. Ανακτήθηκε στις 4 Φεβρουαρίου 2007.

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Airbus CC-150 Polaris** |

* CC-150 Polaris
* Εικόνες του CC-150 Polaris

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Αεροσκάφη Airbus |
| --- |
|  |
| Πολιτικά αεροσκάφη | 
* A300
* Airbus Beluga
* A310
* A220
* A320
	+ A318
	+ A319
	+ A321
* A330
* A340
* A350
* A380
 |
|  |
| Στρατιωτικά αεροσκάφη | 
* A310 MRTT
* A330 MRTT (KC-30)
* A400M
* C-212
* CN-235
* C-295
* CC-150 Polaris
* KC-45
 |

 |